АДМИНИСТРАЦИЯ НА РЕЙГЪН ОСВОБОЖДАВАНЕ НА ВОЙНИК
"БАХАМА ЛАЙН", ОТМЯНА НА ПЪТУВАНЕ
Добро утро. - Добро утро.
Какво е това?
Документи, които да подпишеш.
Какво? Отменяш пътуването до Бахамите ли?
Ако ще летиш в Космоса, няма да пътуваме, нали?
Чакай, какво? - Коя мисия ще избереш?
Вече беше на Луната, значи тя отпада.
А "Скайлаб" върши добра работа,
но да сме честни, прекалено е скучно за теб.
Предполагам, че ще избереш първия полет на "Патфайндър", нали?
Говорим за модерна нова технология
и може да се повреди какво ли не.
Това е мечтата на всеки пилот.
Карън, няма да летя. Щастлив съм...
Не, не си, Ед.
Стана съвсем ясно снощи.
За какво говориш?
Каза, че си се зарекъл
никога да не оставяш мен и Кели,
каквото и да ти струва.
Стига. Бях разстроен, реагирах емоционално.
И каза точно каквото чувстваш.
Имах предвид... - Знам какво имаше предвид.
Не става въпрос само за това.
Виждам погледа ти при всяко изстрелване.
И как говориш за "Патфайндър".
Отгледахме чудесна дъщеря.
А ти неотклонно беше до нея.
Сега тя поема по своя път.
Защо да не го направиш и ти?
Няма да те оставя отново.
Ще се справя.
Но знай, че този път ще е различно.
Управлявам собствен бизнес.
Няма да седя до интеркома, а нощем да се чудя дали си добре.
Не че не те подкрепям.
Напротив.
Но няма отново да го преживея по този начин.
Не мога.
В такъв случай
не трябва да ходя.
Трябва.
Мислиш ли, че можеш да работиш на бюро от 8:00 до 18:00 ч. още 15 години?
Наистина ли мислиш...
Да, наистина.
Вече ти казах.
Ще се справя.
ПИЛОТИ
СПЕЦИАЛИСТИ ОТ МИСИИ
"ПАТФАЙНДЪР", САЩ
ПАТФАЙНДЪР
Понякога трябва да спреш да се вайкаш
и да полетиш, за да се получи.
Ясно, Гордо.
Чудесно е, че се връщаш в играта. - Хубаво е да се върнеш.
Липсва ми устремът на пилотите изпитатели.
Да, обичаме да поемаме рискове.
Така е.
Удобен ли ти е костюмът, Гордо?
Ако не е, можем да ти дадем някой от старите.
Харесва ми.
Вдигам ръце по-нависоко.
Не ми харесва само това, че изглеждам като костенурка отзад.
Това е цената на здравината.
Но трябва да ти е удобен. Ще прекарваш доста време в него.
Харесва ми всяка минута, като си мисля за теб.
Все същият си.
Чарът ми е всеизвестен.
Слагаме шлема и си готов.
Време беше.
Добре ли си?
Не те чувам.
Връзката работи.
Гордо, добре ли си?
Да, добре съм.
Връзката прекъсна.
Зачервен си. - Малко е горещо вътре.
Ще сменим модула за връзка за десет минути.
Няма да стане.
Това ще е за днес.
Сетих се, че ме чакат в сграда 9.
Пикае ми се, а няма да го правя в памперс.
Казвам ти, Дан, грижи се за нея.
Знам, че нещата в Анаполис са се променили, но не чак толкова.
Не позволявай на курсантите да закачат дъщеря ми.
Разбрано.
Ей! Къде тръгна с това?
Здравей, Боб. - Здравей, Боб.
Здравей, Боб!
Ето ви чаши.
Какво празнуваме?
Две стари кучета успяха да грабнат първите места на тестовете.
Ще пия за това.
Справихте се добре.
Разбихте онези пъпчиви новобранци.
Това и очаквах.
А сега за какво ще пием?
За един човек, когото познаваме и обичаме и на когото много се възхищаваме.
Един от най-великите
астронавти на нашето време, да не кажа най-великият,
реши да се завърне като командир на "Патфайндър".
Нийл Армстронг.
Не. Франк Седжуик.
Майната ви. Аз се връщам.
Разбрахме. Чухме.
Да, клюките се разнасят бързо.
Мислех, че не ти липсва и нямаш желание да се върнеш.
Ти ме вдъхнови.
И се разпредели на "Патфайндър".
Хубаво е да си шеф.
Какво да кажа? Имам дарба да откривам таланти, като вас например.
Наистина го мисля. Справихте се добре.
Беше предизвикателство.
След всички тези години да се хвърлите в дълбокото
и да се държите сякаш е лесно.
Впечатляващо е.
Как си, Гордо?
Добре.
Трябва ли да знам нещо?
Не.
Добре.
Искам да кажа...
Днес преживях нещо странно в скафандъра.
Странно ли? Къде? - Какво по-точно?
Не беше важно. Просто...
Почувствах се в капан, без въздух и...
Трябваше да...
Трябваше да сваля шлема.
Да. - Каза ли на някого?
Не, разбира се.
А видя ли нещо?
Не. Нищо подобно.
Наистина точно както казах,
почувствах се прикован.
Да.
Онова, което стана, беше преди девет години.
Ти не си същият.
Знам. - Сега си друг човек.
Ходи на терапия, справи се с проблемите.
Да, знам.
Най-накрая преживя и Трейси.
Ти се оправи, приятел. Върна си мъжествеността.
Да. Отдавна не съм бил така добре.
Беше само моментно усещане. - Да.
Нищо сериозно.
Радвам се, че е така. - Нищо важно.
А ти как се справяш?
Чудесно. Хубаво е да се върнеш.
Трябва да отида до Далас утре, за да видя сестрата на Клейтън,
да оправя семейните дела.
Изобщо не ми се ходи.
Добре.
И така, Ед, след като се оттегляш,
кой ще поеме назначенията?
Моли?
Ед? Ти ли си?
Да.
Влизай. Тук съм.
Винаги ли е отключено, когато се къпеш сама?
Кой казва, че съм сама?
Посещение от шефа на астронавтите.
На какво дължа тази чест?
Отново не дойде да играем голф и дойдох да проверя защо.
Да бе. Искаш ли една бира, преди да кажеш другата причина, или...
Не. Само... Да, може една бира.
Извинявай, че не ставам. Гравитацията ме убива.
Дойдох да те върна на работа.
Да сложа край на този див и щастлив живот.
Защо ли си мисля, че това няма да ми хареса?
Защото ме познаваш.
Искам да ръководиш астронавтите.
Аз ли да ги ръководя? И защо да го правя?
Защото ме назначиха за командир на "Патфайндър".
Еха.
Назначил си себе си на най-престижното място на десетилетието.
Да. Както ти ме посъветва.
Господи. Не трябваше да ме слушаш.
Пошегувах се.
Имаше право.
А да избираш собствените си мисии е една от привилегиите на поста.
Доста амбициозно решение, Ед. Не си управлявал совалка.
Никой не е управлявал "Патфайндър".
Струва ми се, че си си дал златна възможност да прецакаш всичко.
Оптимистка, както винаги.
Какво ще кажеш?
Ще откажа този трънен венец.
Не забравяй положителните страни.
Ще ти се подмазват.
Ще можеш да отмъщаваш на тези, които те предават.
Звучи забавно.
Но не. Не.
Искам да летя.
Лети тогава.
Ще си избираш полети. Като изтекат шестте месеца...
А ще мога ли да направя като Болдуин? Да се назнача на най-готината совалка?
Копеле такова!
Започваш след седмица. После ще ми благодариш.
Може с една бутилка 25-годишно "Гленфарклас".
Въпреки че и "Гленфидих" става.
Моли Коб -
ръководител на астронавтите.
Не може да бъде.
Радвам се, че се обади.
Не успяхме да поговорим на погребението.
Исках да... - Каза, че ми носиш нещо.
Да.
Събрах сили да прегледам гардероба на Клейтън.
Това беше скрито най-отзад, на дъното.
Има някои лични вещи, които може да искаш да запазиш.
Ето няколко бележника на Клейтън от училище.
Има и няколко картички за рождени дни от майка ви.
ЧЕСТИТ РОЖДЕН ДЕН!
Благодаря, че ми ги донесе.
Знам, че невинаги сме се разбирали,
но се надявам да намерим начин да започнем начисто.
Защо?
Защото и двете обичахме Клейтън.
Какво значи това?
Знам, че искаше той да те уважава, да боготвори земята под краката ти.
За теб това ли е любовта?
Изобщо не е това...
Не ме познаваш.
Не се опита да ме опознаеш. - Познавам те.
Клейтън ми каза какво е станало на Луната.
Моля?
Не е възможно. - Казваше ми всичко.
Знам защо си счупила ръката си.
За да спасиш кариерата на някакъв бял мъж.
Този мъж бе мой приятел. Член на екипажа.
Цветът му нямаше значение.
Виж как ти се отплатиха. Стана за посмешище.
Ако е така, защо пак ще ме изпращат на Луната?
Отиваш отново ли?
Направо чудесно.
Ще изхарчите милиони, за да разберете дали бобът ще расте на Луната.
Ако с тези пари бяха финансирали свястна програма за ветерани,
Клейтън можеше да е жив.
Не знам защо реших, че сега може да е друго.
Никога няма да се промениш.
Чакай.
И аз имам нещо за теб.
На Клей ли е?
Но той изхвърли всичките си медали.
Не и този.
А ти как... - Той ми го даде.
Не разбирам.
Защо ми го даваш?
Ти напълни главата му с куп патриотични глупости.
Отиде в армията заради теб.
Искаше да служи на страната си.
На своята страна?
Знаеш ли какво са направили военните след смъртта на Мартин Лутър Кинг?
Празнували са.
С качулки на "Ку-клукс-клан" развели флага на Конфедерацията.
Но дават медал на Клей и всичко е наред.
Не и хората от взвода на Клей. - Не говоря за тях.
Говоря за правителството на САЩ.
За Чичо Сам ние бяхме мунициите за оръжията.
За Клейтън бе чест да служи.
В началото.
Но когато се върна, просто се преструваше, за да ти угоди.
Правеше всичко за теб.
А когато си отиде, искаш само да го забравиш.
Ами давай.
Върни се на Луната, за да започнат война и там.
Това не е...
Правим сериозни проучвания, за да изградим по-добро бъдеще за всички.
Сякаш слушам тях.
Но не си като тях и няма да бъдеш.
Може да са те приели в отбора, но винаги ще си на заден план.
Знам, че вече го споменах,
но...
Луната трябваше да е трамплинът,
а се превърна в бездънна яма,
в която потъват все повече средства...
Да, но президентът не иска руснаците да ни изпреварят.
И аз не искам.
Ако стъпим на Марс, ще получим огромно предимство.
Какво? - Знаеш ли какъв е проблемът, Елън?
Не можеш да заблудиш никого.
Какво имаш предвид?
Трябва да се владееш по-добре.
Помниш ли как преди години
Ланг атакува високите разходи за лунната програма?
Нарече я "бездънен кратер".
Аз написах речта му.
Защо ще го правиш?
Ланг водеше тежка предизборна борба.
Да, спомням си.
Коен го обвини, че е човек на НАСА.
Джон трябваше да демонстрира независимост.
Бяхме осигурили подкрепа за финансирането. Защо да не му помогнем?
А когато Ланг бе преизбран...
Той промени позицията си и подкрепи финансирането.
Така НАСА продаде технологиите си на частни фирми.
Благодарение на това
след по-малко от десет години агенцията ще се финансира сама.
И няма да зависим от Конгреса.
Именно.
Ще можем да изследваме Марс.
И не само това.
С теб ще седим на първия ред.
Стига догодина да не спечелят демократите.
Сигурно ще е доста тежко да вложиш толкова труд,
а като спечели Теди Кенеди, да останеш без работа.
Това е част от играта. Понякога губиш.
Никсън ли те нае в началото?
Не.
Никой не ме е наел. Скъсах си задника, за да получа тази работа.
Наистина ли?
Наумих си го на една подводница през войната.
Излизахме на повърхността нощем да зареждаме акумулаторите.
Да, а там,
насред Тихия океан, небето беше осеяно със звезди.
Знаехме имената на няколко, за да се ориентираме, но...
Исках да науча всичките.
Когато ме демобилизираха, си поръчах първия телескоп от каталога на "Сиърс".
Да ти долея ли? - Разбира се.
Не знаех, че си толкова запален по Космоса.
Смятах...
Какво? Че съм политик, който само се ръкува
и мисли за кариерата си, а не за НАСА?
Няма проблем, Ел.
Знам, че всички ме смятат за лакей на Рейгън,
а преди десет години - за лакей на Никсън.
Но не ми пука.
Хората винаги са мразили политиците, но...
Истината е, че заради нас всичко това е възможно.
Искам да стигнем до Марс точно колкото и ти.
Ти ще си много полезна за мен, Елън.
Ти си много искрена по природа.
Хората го оценяват.
Благодаря, Том. Много мило.
Ще свикнеш с всички игрички.
Според случая сме различни.
Играя различен Томас Пейн с Рейгън, с Никсън,
с Тип О'Нийл или с Марго Мадисън.
Различен съм с жена си, когато се прибера вечер.
Важното е да не забравяш кой си всъщност.
Това е най-добрият филм на Скорсезе.
Шегуваш се. - Това е шедьовър.
Говориш така, защото обичаш Джери Люис.
А какво му е лошото?
Всичко.
"Смахнатият професор" брилянтно осмива психиката на американския мъж.
Да, може би твоята. Аз нямам такива мании.
И това го казва някой, гледал "Йентъл" 15 пъти.
Толкова е... - Здравей, Ел.
Как мина денят ти?
Беше много интересен.
Трябва да тръгваме. Да не пропуснем първата сценка.
Къде ще ходите?
В "Булшот".
Поканили са невероятна имитаторка на Дона Съмър.
Ела с нас. - Да.
Утре в 8:00 ч. имам среща в космическия център.
Ела за един час и после ще се прибереш.
Трябва да излизаш повече, да се забавляваш.
Да, хайде.
Някой друг път.
Щом оставаш тук, може да прегледаш пощата, която дойде, докато беше на Луната.
Не си я погледнала, откакто се върна.
Добре. Боже.
Приятно изкарване. - И на вас.
Колко много писма.
ЗАСТРАХОВКИ "ДОПЛИН", ПРОМЯНА НА УСЛОВИЯТА
ПАМ ХОРТЪН, ОСТИН, ТЕКСАС
БЕЛЕЖКА ОТ ПАМЕЛА ХОРТЪН
ВИДЯХ ТЕ ПО НОВИНИТЕ! ДОБРЕ ДОШЛА НА ЗЕМЯТА.
НАДЯВАМ СЕ ТОВА ДА ТИ ХАРЕСА. ПАМ
"МУЗА 10" ОТ ПАМЕЛА ХОРТЪН
ПАМЕЛА ХОРТЪН ИМА МАГИСТЪРСКА СТЕПЕН ПО АНГЛИЙСКИ.
ПРЕПОДАВА ТВОРЧЕСКО ПИСАНЕ И ПОЕЗИЯ В КОЛЕЖА В ОСТИН.
МОЖЕШ ЛИ ДА ПОЗНАЕШ КОЕ СТИХОТВОРЕНИЕ Е ЗА ТЕБ?
КЪДЕ СЕ СРЕЩНАХМЕ? НА СПИРКАТА НА АВТОБУСА?
ИЛИ НА УЛИЦАТА? ИЛИ ДО АЛЕЯТА?
"Дискавъри", ще изпълним проверка на прекратяването.
Прието.
Всичко изглежда наред.
Става въпрос за стандартното задържане, щом останат девет минути.
Време е за интервюто на Трейси по Ен Би Си.
Започвам да се чудя дали не сме само шофьори.
Май оставиха гримове, ако искаш да се разкрасиш.
Много смешно.
Камерата на Трейси работи.
Разбрано. Сигналът е добър.
И така, на живо сме след три, две, едно...
Здравейте.
СИГУРНА ВРЪЗКА
Радвам се, че говоря с вас от космическата совалка "Дискавъри".
ПО-РАНО ТРЕЙСИ СТИВЪНС - ИЗСТРЕЛВАНЕ
Точно така. Ще прекарам шест месеца на Луната.
Това е важно пътуване.
Жалко, че със Сам не успяхме да го превърнем в меден месец.
Много зрители питат защо все още използваш "Стивънс"
вместо фамилията на съпруга ти.
Каква е причината?
Всички вече ме знаят като Стивънс.
Затова реших да го запазя.
Пестя пари на данъкоплатците.
Много те обичам, Сам.
Астронавт Трейси Стивънс разговаря с нас преди 40 мин.,
докато с екипажа си се подготвяха за изстрелването.
Разбрах, че совалката ще излети след две минути...
Много ви благодаря.
Добре дошли в "Колелото на късмета".
Моля, аплодирайте и нашата домакиня - Вана Уайт.
Вана.
Здравей.
Само да не стигнат до корабите ни преди нас.
Налягането спада. - Права си.
Имаш две деца. Разкажи ни нещо за тях.
Две чудесни деца.
Едно бебе, няма годинка, и красива тригодишна дъщеря,
с които ме дари жена ми.
Чудесни са.
Браво на нея.
Добре дошъл, Джеф. Късмет!
Осем, седем, шест.
ИЗСТРЕЛВАНЕ НА "ДИСКАВЪРИ"
Запалване на главния двигател. Две, едно...
БЕЗ ЗВУК
До скоро, Трейс.
До скоро виждане.
Какво държиш, г-н Пискоти?
Просто сандвич.
Поздравления за последния ви ден на поста.
Сложи тази шапка.
ФЛОТ
С цялото ми уважение, но аз съм от авиацията, не от флота.
Сложи я.
Свали я по-ниско.
Още по-ниско.
Ще свърши работа.
Другата седмица ще вземеш един Т-38 и ще се срещнем в Палмдейл.
В Палмдейл, Калифорния?
Поздравления.
Получи място на първия полет на "Патфайндър".
Разбрано.
Благодаря.
Остават два часа. Броенето започна.
ЛОРЪНС АРАБСКИ
Здравей, Боб. - Здравей, Боб.
Боже, това място ще изглежда много странно без теб.
Мисля да го оставя на Моли.
Ударът й не струва. Нужни са й тренировки.
Много ще й хареса.
Какво има?
Ед, искам да знаеш, че ценя назначението за "Джеймстаун 91",
и това, че стана много бързо.
Наистина.
Но...
Но какво?
Не е достатъчно.
Не е достатъчно ли?
Съжалявам, но не е.
Искам да бъда командир.
Дани, прекалено дълго те нямаше.
Не може просто да се появиш и да...
Знаеш колко жертви направих.
Знаеш колко време изгубих.
Аз съм първата афроамериканка в Космоса.
А ето ме днес, още се влача на опашката.
Стига, Дани.
Наистина ли това мислиш?
Обмислих го добре.
Искам да стана първата афроамериканка командир на мисия.
Първата черна жена командир. Това ли е? Сериозно? Толкова конкретно ли да бъде?
Точно така, Ед.
Ако не ме направиш командир,
завинаги ще остана слабото черно момиче, което пострада на Луната.
Но ако бях бял мъж, отдавна да са ми простили.
Разбирам, че така изглежда, но изобщо не е вярно.
Помниш ли как Гюс Грисъм приводни "Мъркюри 4" и люкът се отвори?
Пресата не го остави на мира.
Нямаше нищо общо с цвета на кожата му.
Ед, колко астронавти имаме?
Двеста и пет.
А колко от тях са черни?
Единадесет.
А колко са били командири на мисии?
Един.
Виж, надявам се, че не казваш... Нали не намекваш...
Не намеквам нищо.
Казвам го направо.
Не е достатъчно.
Трябва да разбереш. Тези неща отнемат време.
Първо е нужна квалификация, после - обучение
и мисии за натрупване на опит.
Ако бяха готови, щяха да командват.
"Ако бяха готови"? Сякаш си собственик на футболен отбор.
Решили сме този проблем.
Не, не сме.
Влязох в програмата, защото им трябваше черна жена.
И бях благодарна за възможността независимо от причините.
Но това беше преди 13 години.
Тази програма
притежава мощта да променя възгледите на хората.
Знаеш го.
И ми го казваш през последния ми ден.
Точно сега е моментът.
Защото, докато Моли поеме поста,
само ти имаш властта да направиш нещо.
Имам среща.
Извинете, че закъснях.
Това е за теб, Ед.
В чест на деветгодишната ти служба като ръководител на астронавтите.
Трябва ли да си пожелая нещо?
Не го ли получи вече? Стана командир на "Патфайндър".
Какво си пожела?
Да започнем срещата.
Така да бъде.
Имам чудесна новина.
Руснаците приеха предложението на президента
да организираме съвместна мисия на нашите космически програми.
Сигурно се шегуваш.
Каза, че няма начин да се съгласят.
Явно лидерът Андропов няма търпение да покаже на целия свят
мирните намерения на Съветския съюз спрямо Съединените щати.
Както казах и преди, това са глупости.
Руснаците още летят със "Союз".
Совалката "Буран" не е напускала Земята.
Съгласили са се, за да разгледат отблизо модерната ни технология.
Няма да им я показваме.
Ще им покажем нещо, което вече са виждали.
Какво по-точно?
Имаме един стар "Аполо" тук, в космическия център.
Беше резервен спасителен кораб за "Скайлаб" преди совалките.
Щяхме да го караме в "Смитсониън".
Ако използваме "Аполо",
руснаците няма да научат нищо за совалките ни.
Стига да имаме и наличен "Сатурн 1Б".
В Хънтсвил има един.
Може да се получи.
Президентът ще е доволен.
Постоянно повтаря колко са внушителни старите "Аполо".
Руснаците вече правят подбор на екипажа, значи...
Демонстрират, че са поели ангажимент.
Да го направим и ние.
Не искам да те притискам в последния ти ден,
но не ми се оставя това решение на г-жа Коб.
Поне ще избереш само двама заради модификациите.
Вече знам кой ще е командирът.
Дано да не назначиш себе си и за тази мисия.
Не. Ще назнача Даниел Пул.
Има огромен опит с "Аполо" и е идеална за мисията.
Може да обмислим други възможности.
Защо?
Тази мисия е много важна за президента.
Иска да летят само най-добрите.
Прекарах три месеца на Луната с нея.
Тя работи чудесно в много стресови обстоятелства.
Оценявам лоялността ти, но знаеш, че не е така.
Какво значи това?
Стига, Ед. Трябва ли да го казвам на глас?
Онова с ръката... - Не беше виновна.
Обществеността смята... - Ще променим общественото мнение.
Том, аз се обучавах с Пул и съм съгласна с Ед.
Аз също.
Тя се справи изключително добре при проблема с "Аполо 24".
Освен това мисля, че е време
афроамериканка да стане командир на полет.
Не оспорвам това.
Точно аз избрах Пул за астронавт.
А какъв е проблемът?
Ще има възражения от Белия дом.
Напомни им за плочата, която трябваше да качим на "Аполо 11".
"Дойдохме с мир в името на човечеството."
Сега трябва да приложим това.
Тази мисия с цялата си символика
е идеалната възможност.
Мисля, че Ед е прав.
Руснаците ще се радват на възможността
да изтъкнат проблемите ни в расовите отношения.
Ще изпратим ясно послание за напредъка ни в тази област.
Добре, ще представя идеята ви.
Кажи ми, ако има някакъв проблем.
Ще се обадя на секретаря по отбраната за подкрепа.
На твоя страна съм, Том.
Добре.
Остават пет, четири, три, две...
Имаш ли минутка?
Имаш точно една минута.
Какво става? - За какво говориш?
Мислех, че сме приятели, а ти ми заби нож в гърба.
Не беше планирано, Том. Реших го на момента.
Да, мисля, че напоследък доста неща решаваш на момента.
Не обсъди с мен и "Патфайндър".
Гордо Стивънс ще лети до Луната, а не е напускал Земята от десет години.
Гордо е на заплата. Той е добър пилот.
Всички знаят, че е... Той има проблем с алкохола.
Виждал ли си го напоследък? Той е бомба със закъснител.
В момента е леко наедрял,
но ще влезе във форма.
Винаги успява. Справи се с теста...
Дано да вземаш тези решения по правилните причини.
Не от непотизъм, фаворизация...
Или някаква друга сложна дума.
По дяволите!
По дяволите.
ФЛОТ
Ед каза по обед, нали?
Точно така.
Защо си с тази шапка? Ти си от авиацията.
Аз... Изгубих един бас.
Не думай. За какво?
Бях толкова пиян,
че не си спомням.
А си избран за втори пилот на първия ядрен космически кораб.
Извинете, че закъснях. Счупи се мотовилката на шевролета ми.
На колко години е тази кола? На 40 ли?
Взех я преди 14 г. Била си още в гимназията.
Добре че не ги правят както тогава.
Да се раздвижим. Трябва да се върна в Хюстън.
Искам да наблюдавате симулаторите, докато съм в Кейп
и проверявам обновленията по изстрелването.
Първо ще ви покажа нещо.
Благодаря за услугата, Трой. - Удоволствието е мое.
Тук има само щайги и нафталин.
Какво търсиш всъщност?
Искам да видя кораба си.
ОХРАНА
Това ли е той?
Тази тенекия ли?
Тази тенекия.
Ето го "Патфайндър".
"ПАТФАЙНДЪР", САЩ
Не бях го виждала готов за полет.
Три пъти по-мощен е от сегашните совалки.
А когато тръгнем към Марс,
ядрените двигатели ще съкратят пътуването със 100 дни.
Работата ни е да го изпробваме във възможно най-суровите условия.
Да проверим всяка грешка в системата.
Избрах ви за свой екипаж, защото сте най-добрите.
Д-р Райд работи по двигателите от години. и е време да ги насочите към Космоса.
За разлика от теб, кап. Пискоти не е излизал в орбита,
но шест пъти съм го виждал да се справя отлично като резерва.
Интуитивно знае какво може да се повреди и как да го поправи.
Освен това е добър пилот.
Въпреки че е червенокос.
Много хора ще ни наблюдават.
Не можем да си позволим грешки.
Затова ще тренираме здраво.
Разбрано.
Не бих приела друго.
Да влезем в историята.
Моля, станете на крака... - Не.
...в знак на уважение,
докато той пее националния химн.
Ще те наритат, комунист такъв.
Хайде, пей, докато още имаш зъби.
Не говори така, Стив.
Помогнете ми. Момент!
Започва се! - Къде е той?
Дами и господа,
От Южна Каролина...
НИЕ СМЕ МОРСКИ ПЕХОТИНЦИ
...сержант Слотър!
Да!
Слотър ще го наритва оттук чак до Сибир.
Гледай дясната ръка на Волков.
Миналата седмица Волков извади нещо от шортите си
и нокаутира Тито Сантана.
Обичаш ли борбата? - Забавна е. Да.
Ще ти срита задника.
Гордо, нямаш ли среща с Ед?
Мислех, че ще летите заедно.
Не мога да изпусна това. Ще карам бързо.
Ето това е.
"Патфайндър" е невероятен,
но едва не умрях, когато Сали се подигра с колата му.
Устата ми пресъхна, онемях.
Виж какво.
И Ед Болдуин греши, както всички хора.
Ти си втори пилот,
така че работата ти е да му казваш, ако сбърка.
Ако не можеш... - Боже, Елена. Уби ми настроението.
Внимавай!
Ей, Ед.
Той е поне 140 кг!
Просто го изхвърли във въздуха...
Какъв десен удар!
Да, браво, сержант! Разбий го!
Пет десни крошета! - Унищожи го!
Големият бяга, сержантът...
Удари го, свали го на пода!
А този свали Волков на колене.
Нещата се обръщат.
Съдия, да не си сляп? Това не е разрешено!
Татко?
Добре ли си?
Виждаш ли тези мравки?
Да, няма как да не ги видиш.
СТИВЪНС
Ще тръгваме ли, приятел?
Какво има?
Видях мравки.
Какво?
Кога? Какво правеше?
Гледах телевизия в "Аванпост".
Без алкохол, само пепси.
Просто бяха... Пълзяха навсякъде.
Пълзяха навсякъде.
Имаше ли някой с теб? - Дани беше там.
Работеше.
Всичко стана бързо.
Карън ги уби с някакъв спрей за буболечки.
Чакай, мравките истински ли бяха?
Мислех, че отново се сривам. Помислих, че ми се привижда.
Не можех да дишам,
тресях се и се потях целият.
Усещах ги по ръцете си и по лицето си.
Ами ако се случи отново, Ед?
Не е било халюцинация.
Не се случва отново.
Знаеш ли, моят старец...
Беше най-коравият мъж, когото съм познавал.
Преживя целия ужас на войната.
Гуадалканал, Пелелиу, Окинава.
Атаките на японците.
Японците се нахвърлили върху него, крещели като диви животни,
стъпвали по мъртвите си другари,
но той не оставил картечницата.
Продължил да стреля.
Не отстъпваше пред нищо.
Преди рака.
Отидох да го видя. Лежеше по гръб в леглото.
Задушаваше се като риба на сухо.
Очите му бяха огромни и беше толкова уплашен.
Не можах да го понеса.
Избягах от стаята.
Не знам.
Може би...
Страхът се е таил в него.
Скрит надълбоко.
Просто беше прекалено слаб,
за да може да се бори с него.
Какво ще правя, Ед?
Дръж се като мъж.
Какво? - Чу ме.
Ти си астронавт.
Седеше върху милиони килограми високоексплозивно гориво
и казваше: "Палете".
А сега седиш тук и плачеш като бебе!
"Ед, много съм уплашен, много съм слаб!"
Защо не пораснеш, за бога!
Внимавай, Ед.
Или какво? Ел Гордо ще направи нещо?
Може и да направи.
Може би вече не може. - Млъквай.
Май не си Гордо Стивънс! - Стига!
Защо не резервираш полет до Флорида?
Ще ти намерят място.
Девет, пет, девет и девет, едно, нула.
Ед, доста на юг от курса сме. Горивото ще е голям проблем.
Какво си намислил?
Леко отклонение. Исках да знам дали ти е останал кураж.
ХЪМБЪЛ (ХЮСТЪН)
Летиш над слабо населен район.
МЕКСИКАНСКИ ЗАЛИВ
Добре, копеле, ще ти сритам задника.
Начало на боя.
Напрежението, породено от Студената война, не намалява,
но поне един човек призовава хората да се обединят.
Този човек е Джон Ленън.
Известният музикант и активист
отправя апел към правителствата и към феновете си,
като популяризира така наречения "концерт за мир".
Организираният от Ленън концерт ще се състои в Ню Йорк през есента.
Пол, Джордж и Ринго не са потвърдили участието си.
Други новини.
Съвсем неочаквано развитие в Панама днес.
Според Пентагона екип морски тюлени
са проникнали в панамската военна база,
в която са били американските войници, и са спасили и четиримата.
Не думай.
Поне двама панамски войници са убити при престрелката.
Лидерът Торихос осъди акцията
като скандално нарушение на суверенитета на Панама
и настоя Съветският съюз да помогне за защитата на страната...
НЕ ЗАБРАВЯЙ ДА ОТБЕЛЕЖИШ ВРЕМЕТО!
По дяволите. - Няма проблем.
Няма да те издам.
Не искам да правиш това с Кели. Никога. Разбра ли?
Разбрано, госпожо.
Изплъзваш ми се, копеле. Това няма да ти помогне.
Само гледай, пъзльо.
Не, недей.
Ето те.
Извинявай, драги. Усетих те.
Време е да те гръмна.
Прицелвам се.
Изстрелвам ракетата! Не ти се получи.
Боже.
На това му се вика "лесна победа".
Вика му се "чист късмет", Гордо. Хайде да е два от три пъти.
ПРЕДУПРЕЖДЕНИЕ
Това не е хубаво. Предупредителен сигнал.
Боже, Ед, гориш. Под левия ти двигател има пламъци.
Мамка му!
СПИРАНЕ НА ГОРИВОТО
По-добре слез и походи пеша.
По-скоро ще поплувам.
Ще се обадя за помощ. Катапултирай веднага!
Помощ! До център "Хюстън". Девет, едно, нула е над Залива.
Девет, пет, девет гори и катапултира.
Превод Йорданка Неделчева